ಅಯೋಧ್ಯೆ:ಉತ್ತರ ಪ್ರದೇಶ ಹೊಸ ಮತ್ತು ನವೀಕರಿಸಬಹುದಾದ ಇಂಧನ ಅಭಿವೃದ್ಧಿ ಸಂಸ್ಥೆ (UPNEDA) ‘ವಿಶ್ವದ ಅತಿ ದೊಡ್ಡ ಸೌರಶಕ್ತಿ ಚಾಲಿತ ಬೀದಿ ದೀಪಗಳ ಮಾರ್ಗ’ ಯೋಜನೆಯನ್ನು ಶೀಘ್ರದಲ್ಲೇ ಪೂರ್ಣಗೊಳಿಸುವ ಮೂಲಕ ಜಾಗತಿಕ ದಾಖಲೆಯನ್ನು ನಿರ್ಮಿಸುವ ನಿಟ್ಟಿನಲ್ಲಿ ತ್ವರಿತ ಪ್ರಯತ್ನಗಳನ್ನು ನಡೆಸುತ್ತಿದೆ. ಈ ಯೋಜನೆಯಡಿ, UPNEDA 10.15 ಕಿ.ಮೀ ದೂರದಲ್ಲಿ 470 ಸೌರಶಕ್ತಿ ಚಾಲಿತ ಬೀದಿ ದೀಪಗಳನ್ನು ಅಳವಡಿಸುವ ಮೂಲಕ ಅಯೋಧ್ಯೆಯ ವೈಭವದ ಕಥೆಗೆ ಹೊಸ ಅಧ್ಯಾಯವನ್ನು ಸೇರಿಸಲು ಹೊರಟಿದೆ. ಇದರ ಶೇ.70ರಷ್ಟು ಕಾಮಗಾರಿಗಳು ಇಲ್ಲಿಯವರೆಗೆ ಪೂರ್ಣಗೊಂಡಿದ್ದು, ಜನವರಿ 22ರೊಳಗೆ ನಿಗದಿತ ಗುರಿ ಸಾಧಿಸುವ ಮೂಲಕ ವಿಶ್ವ ದಾಖಲೆ ನಿರ್ಮಿಸಲಾಗುವುದು.
ಜನವರಿ 22 ರ ಮೊದಲು, ಅಯೋಧ್ಯೆಯ ಲಕ್ಷ್ಮಣ ಘಾಟ್‌ನಿಂದ ಗುಪ್ತಾರ್ ಘಾಟ್ ಮೂಲಕ ನಿರ್ಮಲಿ ಕುಂಡ್‌ವರೆಗಿನ 10.2 ಕಿಮೀ ವ್ಯಾಪ್ತಿಯಲ್ಲಿ 470 ಸೋಲಾರ್ ಬೀದಿ ದೀಪಗಳನ್ನು ಸ್ಥಾಪಿಸುವ ಮೂಲಕ ವಿಶ್ವದಾಖಲೆಯನ್ನು ದಾಖಲಿಸಲಾಗುವುದು ಎಂದು UPNEDA ಅಧಿಕಾರಿ ತಿಳಿಸಿದ್ದಾರೆ. 70ರಷ್ಟು ಕಾಮಗಾರಿ ಪೂರ್ಣಗೊಂಡಿದ್ದು, ಇನ್ನುಳಿದ ಶೇ.30ರಷ್ಟು ಕಾಮಗಾರಿಯೂ ಶೀಘ್ರವೇ ಪೂರ್ಣಗೊಳ್ಳಲಿದೆ. ಯೋಜನೆಯಡಿ ಲಕ್ಷ್ಮಣ ಘಾಟ್‌ನಿಂದ ಗುಪ್ತರ್‌ಘಾಟ್‌ವರೆಗೆ 310 ಸೋಲಾರ್‌ ಲೈಟ್‌ಗಳನ್ನು ಅಳವಡಿಸಲಾಗಿದ್ದು, ಗುಪ್ತರ್‌ ಘಾಟ್‌ನಿಂದ ನಿರ್ಮಲಿ ಕುಂಡ್‌ವರೆಗಿನ 1.85 ಕಿಮೀ ವ್ಯಾಪ್ತಿಯಲ್ಲಿ 160 ಸೌರಶಕ್ತಿ ಚಾಲಿತ ಬೀದಿ ದೀಪಗಳನ್ನು ಅಳವಡಿಸುವ ಕಾರ್ಯ ನಡೆಯುತ್ತಿದೆ.
ಸೌದಿ ಅರೇಬಿಯಾ ದಾಖಲೆ ಮುರಿಯಲಿದೆಮಲ್ಹಾಮ್‌ನಲ್ಲಿ 2021 ರಲ್ಲಿ, ಗಿನ್ನೆಸ್ ಪುಸ್ತಕದಲ್ಲಿ ‘ಸೌರಶಕ್ತಿ ಚಾಲಿತ ಬೀದಿ ದೀಪಗಳ ಉದ್ದದ ರೇಖೆ’ ಎಂಬ ದಾಖಲೆಯನ್ನು ಸ್ಥಾಪಿಸಲಾಯಿತು. 9.7 ಕಿ.ಮೀ ವ್ಯಾಪ್ತಿಯಲ್ಲಿ 468 ಸೌರಶಕ್ತಿ ಚಾಲಿತ ದೀಪಗಳನ್ನು ಸ್ಥಾಪಿಸುವ ಮೂಲಕ ವಿಶ್ವ ದಾಖಲೆಯನ್ನು ಸ್ಥಾಪಿಸಲಾಯಿತು. ಆದರೆ ಈಗ ಈ ದಾಖಲೆಯನ್ನು ಅಯೋಧ್ಯೆಯಲ್ಲಿ 10.2 ಕಿ.ಮೀ ವ್ಯಾಪ್ತಿಯಲ್ಲಿ 470 ಸೌರಶಕ್ತಿ ಚಾಲಿತ ದೀಪಗಳನ್ನು ಸ್ಥಾಪಿಸುವ ಮೂಲಕ ಬ್ರೇಕ್​​​ ಮಾಡಲಿದೆ.ಜನವರಿ 22 ರಂದು ರಾಮಜನ್ಮಭೂಮಿ ದೇವಾಲಯದಲ್ಲಿ ಭವ್ಯವಾದ ರಾಮ ಲಲ್ಲಾನ ವಿಗ್ರಹ ಪ್ರತಿಷ್ಠಾಪನೆಯಾಗಲಿದೆ. ಮತ್ತೊಮ್ಮೆ ಸೂರ್ಯವಂಶದ ವೈಭವಕ್ಕೆ ಹೊಸ ಮಾದರಿಯನ್ನು ನೀಡಲು ಅಯೋಧ್ಯೆಯಲ್ಲಿ ಸೌರಶಕ್ತಿ ಚಾಲಿತ ಬೀದಿ ದೀಪಗಳ ಸುದೀರ್ಘ ಸರಣಿಯನ್ನು ನಿರ್ವಹಿಸುವ ಮೂಲಕ, ಈ ಸಾಧನೆ ಸೇಪರ್ಡೆಯಾಗಲಿದೆ. ಈ ವಿಷಯ ಸಂಬಂಧ ಸ್ಥಳೀಯ ಆಡಳಿತ, ಯುಪಿಎನ್‌ಇಡಿಎ ಅಧಿಕಾರಿಗಳು ಮತ್ತು ಗಿನ್ನೆಸ್ ಬುಕ್ ಆಫ್ ವರ್ಲ್ಡ್ ರೆಕಾರ್ಡ್ಸ್ ಅಧಿಕಾರಿಗಳ ನಡುವೆ ಸಂವಹನ ಪ್ರಕ್ರಿಯೆಯು ನಿರಂತರವಾಗಿ ನಡೆಯುತ್ತಿದೆ.
ಅಯೋಧ್ಯೆ ರಾಮಮಂದಿರದ ಮಾಹಿತಿ ಹಂಚಿಕೊಳ್ಳುವ ಚಂಪತ್ ರಾಯ್ ಬಗ್ಗೆ ಬಗ್ಗೆ ನಿಮಗೆಷ್ಟು ಗೊತ್ತು, ಇವರು ಸರ್ಕಾರಿ ಹುದ್ದೆ ತೊರೆದಿದ್ದೇಕೆ?

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:12 + 14 =
Remember me
